16/06/2020 | Administración LocalMunicipal
Betanzos
Bases da convocatoria de técnico de turismo

Por resolución da Alcaldía nº 534/2020 de data 05/06/2020 prestouse aprobación as seguintes: Primeira.– Obxecto da convocatoria. Constitúe o obxecto da presente convocatoria establecer as bases que terán que rexer, no proceso selectivo, para a provisión dunha praza de Técnico/a de Turismo con carácter laboral temporal, para a Oficina de Turismo municipal do Concello de Betanzos, de conformidade co disposto no art.15 do Estatuto dos Traballadores, e a constitución dunha bolsa de emprego co resto de aspirantes aprobados para futuras contratacións cunha duración de 3 anos. Segunda.– Funcións e condicións laborais. O/a aspirante seleccionado/a será contratado/a por obra ou servizo determinado, na categoría profesional técnico/a de turismo, grupo de cotización 2, unha duración desde a formalización do contrato ata o 31.12.2020. As funcións a realizar serán de apoio na Oficina Municipal de Turismo, e entre outras, as seguintes: – Acollida ao turista – Facilitar información turística aos visitantes polo distintos canles de comunicación. – Información sobre recursos turísticos, culturais e naturais. – Asistencia a peregrinos. – Asistencia a feiras de turismo e desenrolo de actividades promovidas pola concellería de turismo. – Tarefas administrativas xerais. – Elaboración de estatísticas, etc. – Control do material da oficina e inventario. As retribucións brutas en cómputo mensual serán as que se establecen para o grupo II. A do convenio colectivo para o persoal laboral do Concello de Betanzos (BOP nº. 66, do 06.04.2017). A xornada de traballo será de 37,5 horas semanais. Terceira.– Procedemento de selección. Será o de concurso-oposición, mediante a valoración dos criterios que posteriormente se establecen, e a realización das probas que así mesmo se indican. Cuarta.–Requisitos. a) Ter a nacionalidade española. b) Ser nacional doutros estados aos que se refire e nas condicións que establece o artigo 57 do Real Decreto Lexislativo 5/2015, do 30 de outubro, que aproba o Estatuto Básico do Empregado Público. c) Ter cumpridos os dezaseis anos de idade e non ter alcanzado a idade máxima de xubilación forzosa para o acceso ao emprego público. d) Estar en posesión (ou en condicións de obtelo na data en que remate o prazo de presentación de instancias), do título académico de formación profesional do Ciclo Superior de: Información e Comercialización Turísticas; de Animación Turística; de Axencia de Viaxes; de Guía, Información e Asistencias Turísticas; de Empresas e Actividades Turísticas; que deberá acreditar mediante documento oficial expedido por organismo competente. Tamén Diplomado en Turismo ou Licenciado ou Grao en Turismo. e) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se atopar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. g) Figurar como desempregado no Servizo Público de Emprego de Galicia (requisito específico esixido pola Orden da Axencia de Turismo de Galicia que financia o servizo, publicada no DOG de 11/02/2020). Quinta.– Publicidade. A convocatoria iniciando o proceso selectivo así como as presentes bases, serán obxecto de publicación en Boletín Oficial da Provincia (BOP), na páxina web do e no taboleiro de anuncios deste Concello. Todas as demais resolucións que se produzan no expediente, serán publicadas a través da páxina web do Concello e no taboleiro de anuncios deste. A aqueles solicitantes que así o manifesten na instancia, seranlles comunicadas por SMS, ao teléfono que indiquen. Sexta.– Presentación de instancias. No prazo de dez días naturais, a contar do seguinte do anuncio no B. O. P., os interesados en participar no proceso selectivo, dirixirán instancia a Alcaldía-Presidencia, consonte ao modelo do ANEXO I destas bases. As instancias presentásense no rexistro do Concello ou a través de calquera dos sistemas previstos no art.16.4 da Lei 39/2015, do 1 de outubro do Procedemento Administrativo Común das Administracións Públicas. Xunto coa instancia acompañaranse os seguintes documentos acreditativos ou fotocopias cotexadas: a) DNI b) Relación dos méritos que se acrediten, por cada un dos apartados de que conste o concurso. c) Documentación acreditativa dos méritos que se posúan. No concurso non se terán en conta os documentos que non queden debidamente acreditados dentro do prazo de presentación de instancias. No caso de certificados a emitir polo propio Concello de Betanzos, ou de documentos obrantes no mesmo, bastara con unir xustificante da súa solicitude ou indicar a súa existencia na solicitude, para poder telos en conta. Sétima.– Admisión de candidatos. Recibidas as solicitudes, procederase, por resolución da Alcaldía, que poderá ser provisional ou definitiva, á admisión dos candidatos presentados. Será provisional no caso de que algunha solicitude careza dalgún requisito, para o que se concederán dez días hábiles ao interesado para os efectos da súa emenda. Neste caso transcorrido o prazo de emenda e a resultas deste, a admisión elevarase a definitiva tamén mediante resolución. Oitava.– Tribunal de selección. Será nomeado conforme ao disposto no texto refundido do Estatuto Básico do Empelado Público pola Sra. alcaldesa conxuntamente coa resolución que eleve a definitiva a admisión de presentados. Estará constituído por cinco membros: Presidente e catro vogais, dos que un actuará de secretario. A composición darase a coñecer xunto coa relación definitiva de admitidos, podendo ser obxecto das correspondentes recusacións ou abstencións que legalmente procedan. Novena.– Desenvolvemento das probas.1. Fase de oposición. A oposición constará de tres exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para cada un deles. Os exercicios practicaranse en chamamento único, sendo suspendido quen non compareza, calquera que sexa a causa, salvo previsión normativa específica de rango superior. A actuación dos aspirantes naqueles exercicios que non poidan realizarse conxuntamente levarase a cabo por orde alfabética segundo a primeira letra do apelido, comenzando pola letra que resulte do sorteo ao que se refire o art.9 do D.95/1991, do 20 de marzo. No caso de empate na puntuación final entre os aspirantes, primará a persoa que obteña máis puntos na fase de oposición, e no caso de que se manteña o empate primará o aspirante que teña máis puntos no apartado 1º da fase de concurso e, se aínda persiste o empate, someterase a sorteo. Primeira proba. De carácter obrigatorio e eliminatorio para todos os aspirantes. Consistirá en contestar un cuestionario tipo test de 50 preguntas con catro respostas alternativas, sendo só unha delas a correcta, nun tempo máximo de 50 minutos. As respostas falladas non ponderarán con coeficiente negativo. O cuestionario será determinado polo órgano de selección, de entre o contido do programa especificado no anexo II de esta convocatoria. A proba cualificarase de 0 a 32 puntos, sendo eliminados os aspirantes que non acaden 16 puntos como mínimo. Consistirá na realización dun suposto práctico oral, que será determinado polo Tribunal de selección antes do comenzo do exercicio. Versará sobre os estudos realizados e a experiencia profesional, así como o coñecemento e labores propias do posto a desenvolver. A proba cualificarase polo Tribunal de 0 a 6,00 puntos, sendo necesaria acadar a puntuación mínima de 3,00 puntos para non quedar eliminado. Terceira proba. Proba de coñecemento do galego. Consistirá na tradución dun texto de contido administrativo de castelán ao galego nun tempo máximo de 30 minutos. Terá carácter obrigatorio e eliminatorio para aqueles aspirantes que no acrediten antes da súa realización estar en posesión do título de CELGA 4 ou equivalente. Este exercicio será cualificado de apto ou non apto, sendo eliminados aqueles aspirantes que non sexan declarados aptos.2. Fase de concurso. Teranse en conta ao obxecto de valoración, as seguintes circunstancias ou méritos (ata 25 puntos): 1º. Por servizos prestados e ata un máximo de 10,00 puntos: a) Servizos prestados na mesma categoría laboral nas Administracións Locais: 0,20 puntos por cada mes completo ou fracción superior a quince días. b) Servizos prestados na mesma categoría laboral noutras administracións públicas: 0,15 puntos por cada mes completo ou fracción superior a quince días. c) Servizos prestados na mesma categoría laboral en Centros, Entidades ou Empresas: 0,10 puntos cada mes completo ou fracción superior a quince días. A antigüidade anterior xustificarase mediante certificación de servizos prestados realizada pola Administración onde prestasen os servizos, ou fotocopia dilixenciada do contrato de traballo ou certificación orixinal da empresa xustificativa da experiencia manifestada e informe orixinal de vida laboral expedido pola Tesourería Xeral da Seguridade Social.2º. Coñecemento do idioma inglés ata un máximo de 3 puntos: a) Nivel usuario básico.- Nivel A 1: 0,5 puntos; Nivel A 2: 1 punto b) Nivel usuario independente.- Nivel B 1: 1,5 puntos; Nivel B 2: 2 puntos c) Nivel usuario competente.- Nivel C 1: 2,5 puntos; Nivel C 2: 3 puntos. O nivel acreditarase mediante título expedido, e no seu caso homologado, por organismo competente; só se valorará o nivel máis alto e a puntuación outorgada ao nivel superior exclúe a outorgada ao curso inferior.3º. Coñecementos doutros idiomas, ata un máximo de 3 puntos. a) Nivel usuario básico.- Nivel A 1: 0,5 puntos Nivel A 2: 1 punto b) Nivel usuario independente.- Nivel B 1: 1,5 puntos; Nivel B 2: 2 puntos c) Nivel usuario competente.- Nivel C 1: 2,5 puntos; Nivel C 2: 3 puntos. O nivel acreditarase mediante título expedido, e no seu caso homologado, por organismo competente; só se valorará o nivel máis alto e a puntuación outorgada ao nivel superior exclúe a outorgada ao curso inferior.4º. Cursos relacionados coa actividade a desenvolver impartidos pola administración pública ou homologados, ata un máximo de 5,00 puntos: a) De máis de 100 horas: 2 puntos; b) De máis de 70 a 100 horas: 1,5 puntos; c) De máis de 40 a 70 horas: 1,00 puntos; d) De máis de 20 a 40 horas: 0,5 puntos. No suposto de que na acreditación dos cursos non figure o número de horas, non se puntuará o curso. Os cursos de formación acreditaranse mediante presentación da fotocopia dilixenciada da certificación, título ou diploma no que figure nome do título, contidos e duración ademais da entidade impartidora.5º. Pola posesión do carnet de Guía Turístico Especializado de Galicia: 2 puntos. A comisión de selección, realizada a baremación, publicará no taboleiro de anuncios e na páxina web do Concello, a relación de aspirantes por orde de puntuación obtida, e indicando o lugar e hora no que darán comenzo as probas da fase da oposición. Décima.–Sistema de determinación dos/as aprobados/as. Os puntos obtidos na fase de concurso sumaranse á puntuación da fase de oposición. Estes puntos non poderán ser aplicados para superar o exercicio da fase de oposición. O tribunal no poderá aprobar nin declarar que superaron o proceso selectivo un número de aspirantes superior aos das prazas convocadas, sen prexuízo da formación da bolsa de emprego cos aspirantes que superaron todas as probas para futuras contratacións conforme á base 12ª. Décimo primeira.– Contratación e formalización do contrato. Será competencia da Alcaldía-Presidencia a resolución final, a vista da acta do actuado polo tribunal e a formalización do correspondente contrato laboral co aspirante seleccionado, debéndose incorporar ó seu posto no prazo máximo de cinco días desde que sexa requirido para elo. No devandito prazo deberá presentar a documentación acreditativa do cumprimento dos requisitos establecidos na base cuarta das presentes. De non se presentar o interesado así como naqueles casos nos que se produzan vacantes, poderase cubrir a praza co seguinte en puntuación, sempre que este haxa aprobado a fase de oposición. Unha vez finalizado o período de contratación, a persoa contratada pasará a ocupar o último lugar da lista da bolsa de emprego para futuras contratacións segundo se regula na base 12ª. Decimo segunda.– Formación e funcionamento da bolsa de emprego. Mediante Resolución de Alcaldía determinarase a lista definitiva de aspirantes que aprobaron todas as probas e pasarán a formar parte da bolsa de emprego para futuras contratacións (outras convocatorias de subvencións en anos posteriores, acumulación de tarefas, substitucións temporais por baixas por incapacidade laboral transitoria, etc.), por orden da puntuación total obtida no proceso selectivo, que será publicada no taboleiro de anuncios e na páxina web do Concello de Betanzos. En caso de empate na puntuación total, terá prioridade a persoa candidata que obtivese maior puntuación na fase de oposición e de persistir este quen acredite maior experiencia profesional. Se aínda persiste o empate decidirase por sorteo público. No prazo de 5 días os candidatos deberán presentar a documentación acreditativa do cumprimento dos requisitos establecidos na base cuarta das presentes. A Bolsa de Emprego constituída cos candidatos que aproben todas as probas e xustifiquen o cumprimento de todos os requisitos terá unha vixencia de 3 anos, e os candidatos que pasen a formar parte da mesma non ostentarán dereito algún ao nomeamento/contratación. O procedemento específico para futuras contratacións do persoal seleccionado nos supostos de novas convocatorias de subvencións para servizos temporais ou estacionais, ou por baixas, vacacións ou permisos de longa duración do persoal da oficina turismo, realizarase conforme aos seguintes trámites: – Informe do servizo de turismo ou concellería delegada xustificando as circunstancias e as necesidades de persoal. – Informes xurídico de secretaría e informe de fiscalización e existencia de crédito de intervención. – Resolución de Alcaldía acordando o nomeamento do candidato que ocupe o primeiro lugar da lista na Bolsa de Emprego, agás que renuncie ou non conteste, en cuxo caso se nomeará ao seguinte candidato da Bolsa de Emprego, pasando este ao último lugar da lista; e así sucesivamente. A renuncia é obrigatoria sendo válida por fax, correo electrónico ou calquera outro medio no que quede constancia no concello. – Formalización do correspondente contrato laboral temporal polo período que dure a substitución de persoal, ou en casos de acumulación de tarefas ou servizos temporais ou estacionais por un prazo máximo de 3 meses, conforme ao Estatuto dos Traballadores, baixo a modalidade que proceda no caso concreto. Unha vez que o persoal contratado remate o seu contrato de traballo, se tivese acumulados máis de 90 días de traballo para o Concello, pasará a ocupar o derradeiro lugar na lista; en caso contrario, volverá a ocupar o lugar no que se atopaba antes da contratación. En ningún caso se adquirirá fixeza a través das contratacións da Bolsa de Emprego. A xornada laboral poderá ser a tempo completo ou a tempo parcial, dependendo das necesidades do servizo. A renuncia a unha oferta sen motivo xustificado implicará que o candidato pase ao último lugar da correspondente bolsa de emprego. A renuncia a dúas ofertas sen xustificar serán causa de expulsión da bolsa de emprego. Serán causas xustificadas de renuncia a unha oferta, e por tanto non pasará o candidato ao último lugar da lista, quedando na mesma posición da lista como non dispoñible, ata que finalice a situación que motivou a renuncia á oferta, as seguintes: a) Estar en período de descanso maternal ou de adopción, acreditado por certificado de nacemento ou Libro de Familia. b) Estar en situación de incapacidade temporal, acreditado por certificado médico. c) Falecemento ou enfermidade grave de familiar ata segundo grado, acreditado por certificado médico. e) Outras causas similares as anteriores debidamente xustificadas. e) Atoparse en situación de emprego activo temporal e non elixir cambiar de posto de traballo, Neste caso causará baixa temporal na lista e será súa a responsabilidade de xustificar a data de finalización do contrato que teña vixente para a súa reincorporación á bolsa de emprego. Unha vez xustificado pasará ao final. A presentación da documentación acreditativa de calquera das anteriores circunstancias efectuarase no prazo de 3 días hábiles a contar dende o seguinte ao da notificación do chamamento efectuado polo Concello. Son causas de exclusión da bolsa de emprego as seguintes: a) Ter sido separado do servizo mediante expediente disciplinario sempre que exista unha resolución xudicial definitiva. b) A non superación do período de proba. Non se esixirá período de proba cando o traballador xa desenvolvese as mesmas funciones con anterioridade. c) Ter sido despedido polo Concello de Betanzos. Décimo terceira.– Normas de aplicación. Para o non previsto nestas bases, serán de aplicación ás probas selectivas as seguintes disposicións: Lei 7/85, de 2 de abril, Reguladora de Bases de Réxime Local; Real Decreto Lexislativo 781/1986, de 18 de abril; Texto Refundido da Lei do Estatuto Básico do Empregado Público, aprobado por RDL 5/2015, de 30 de outubro; Lei 2/2015, do 29 de abril, de Emprego Público de Galicia; Lei 5/1997, de 22 de xuño, da Administración Local de Galicia. Serán tamén de aplicación o R. D. 364/1995, de 10 de marzo, Decreto 95/91, de 20 de marzo, polo que se aproba o Regulamento de selección de persoal Administración da Comunidade Autónoma de Galicia; o Real Decreto Lexislativo 1/95, de 24 de marzo, de Estatuto de Traballadores; a Lei 39/2015, do 1 de outubro, do procedemento administrativo común, e tódalas demais normas de xeral aplicación para estes supostos Todo iso sen prexuízo do carácter administrativo dos actos que integran o procedemento de selección e, polo tanto, fiscalización pola xurisdición contencioso-administrativa. O réxime xurídico dos contratos será o da lexislación laboral, correspondente ao Xulgado Social ou coñecemento das cuestións que se deriven do cumprimento dos mesmos, así como cantas normas de igual ou superior rango referidas á función pública se diten. I. D.……………………………………………………., con D. N. I. nº., con domicilio en., rúa., n.º., piso., C. P. Tlf., correo electrónico. II. Informado de á convocatoria que realiza o Concello de Betanzos, para unha praza de Técnico/a de Turismo, consonte ás bases publicadas no B. O. P. n.º., de data:.………………., que declara coñecer e aceptar. Tendo en conta que cumpre todos os seguintes requisitos esixidos na base cuarta, comprométese a achegar os documentos acreditativos destes no suposto de ser seleccionado: a) Ter a nacionalidade española. b) Ser nacional doutros estados aos que se refire e nas condicións que establece o artigo 57 do Real Decreto Lexislativo 5/2015, do 30 de outubro, que aproba o Estatuto Básico do Empregado Público c) Ter cumpridos os dezaseis anos de idade e non ter alcanzado a idade máxima de xubilación forzosa para o acceso ao emprego público. d) Estar en posesión (ou en condicións de obtelo na data en que remate o prazo de presentación de instancias), do título académico de formación profesional do Ciclo Superior de: Información e Comercialización Turísticas; de Animación Turística; de Axencia de Viaxes; de Guía, Información e Asistencias Turísticas; de Empresas e Actividades Turísticas; que deberá acreditar mediante documento oficial expedido por organismo competente. Tamén Diplomado en Turismo ou Licenciado ou Grao en Turismo. e) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se atopar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. g) Figurar como desempregado no Servizo Público de Emprego de Galicia (requisito específico esixido pola Orden da Axencia de Turismo de Galicia que financia o servizo, publicada no DOG de 11/02/2020). III. Protección de datos de carácter persoal Responsable do tratamento: Concello de Betanzos, con dirección no Edificio Liceo, praza de Galicia, 1, 15300 - Betanzos. Delegado de protección de datos: Para calquera dúbida pode dirixirse ao Delegado de Protección de datos do Concello de Betanzos: Servizos de Adaptación Continua en Protección de Datos RB, S. L. có que poderá contactar en correo@betanzos. net. Finalidade do tratamento: Os datos facilitados serán tratados para a tramitación administrativa que se derive da xestión deste formulario. Lexitimación: A lexitimación para o tratamento dos datos persoais baséase no consentimento outorgado e no cumprimento dunha misión realizada en interese público ou no exercicio de poderes públicos conferidos ao responsable do tratamento. O consentimento é revogable en todo momento sen efectos retroactivos. Destinatarios/as: Os datos poderán ser comunicados ás Administracións Públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. Prazo de conservación: O Concello de Betanzos conservará os datos durante o tempo que sexa necesario para cumprir coa finalidade para a que se solicitaron e para determinar as posibles responsabilidades que se poidan derivar da finalidade exposta e do tratamento dos datos Dereitos: Ten dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, o Concello de Betanzos dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Pode consultar a información adicional y detallada sobre Protección de Datos solicitándoa por correo electrónico: correo@betanzos. net. Tras ler a información en materia de protección de datos anterior, consinto expresamente o tratamento dos datos persoais que figuran neste formulario. Ser admitido ao proceso de selección convocado, para o que achega: – Fotocopia do D. N. I. – Documentos acreditativos ou fotocopias cotexadas, dos méritos que se aleguen ao obxecto da súa valoración no concurso. Así mesmo autoriza a que lle sexan comunicadas as actuacións do expediente a través de correo electrónico, ao seguinte enderezo:. En., a. de. de 2020. Asdo. SRA. ALCALDESA - PRESIDENTA DO CONCELLO DE BETANZOS 1. O Turismo. A Lei 7/2011 de turismo de Galicia.2. A protección do patrimonio cultural de Galicia e dos Camiños de Santiago: normativa reguladora. Clasificación dos bens do patrimonio cultural de Galicia. Categorías. Obrigas dos concellos de Galicia respecto dos bens integrantes do patrimonio cultural de Galicia localizados no seu termo municipal.3. A promoción turística de Galicia. A promoción de recursos turísticos. Galicia como destino turístico.4. Os servizos e establecementos turísticos. Tipos. Réxime de prestación. Signos distintivos e publicidade. Prezos. Clasificación administrativa. Normativa sobre clasificación e ordenación de establecementos hostaleiros en Galicia.5. A información turística en Galicia. Guías de turismo.6. O turismo e o territorio. Técnicas de xestión medioambiental e do espazo turístico.7. Xeografía de Galicia. Principais destinos e produtos turísticos de Galicia.8. Festas declaradas de interese turístico. Principais festas e eventos da provincia da Coruña e a súa influencia na desestacionalización do turismo.9. A oferta turística gastronómica: eventos de exaltación gastronómica na provincia da Coruña. Denominacións de orixe.10. Concellos declarados de interese turístico na provincia da Coruña.11. Xeografía de Betanzos. Rueiro de Betanzos. A Comarca das Mariñas.12. Historia de Betanzos.13. O patrimonio de Betanzos: histórico, artístico, natural. Museos e coleccións visitables. As obras dos Irmáns García Naveira.14. Patrimonio inmaterial: festas, tradicións e gastronomía.15. O Camiño Inglés. Historia. Etapas. O Camiño Inglés ao seu paso por Betanzos.16. A Reserva da Biosfera “As Mariñas Coruñesas e Terras do Mandeo”. Betanzos, 05/06/2020 A Alcaldesa, Maria Barral Varela